bə́ sɔ́ɔ́ fə ai é bod bə́ mvol bá bə́bɛ̄, bə́ tóé bɔ̄ Naboth ósū. Ńdɔ̄ á bə́ ngátə́bə̄ nâ básɔ̄man nyé, bɔ́ nâ: “Naboth, a m̀bə́ kpə́lege Zambá ai ǹkúkúmá.» Bə́ bīī fɔ́ɔ́ Naboth, bə́ kwí ai nyé á édzə̂dzalá, bə́ ngawé nyē ai ngɔg. 14Ńdɔ̄ bə́ ngálóm Yézabel m̀bándá naa: “Bə́ man yǎ wé Naboth ai ngɔg.” 15Ǹnyie anə́ Yézabel a ngáwóg naa, bə́ man yǎ wé Naboth ai ngɔg, ńdɔ ǎ kad Akhab nâ: “Kódógō á sí, ó nɔŋ afúb wɔ̂n Naboth, mǎn Izrêl, áfúb wɔ̂n a ngátəb kuan ai wǎ, amú Naboth a sə́ kig fə, a wú ya.” 16Akhab a ngáyi wóg naa Naboth a wú yǎ, ńdɔ fɔ́ɔ́ á ngákódō á sí, a kə́ nɔŋ áfūb Naboth. 17Ńdɔ Ǹtondôbə a ngábódo ǹkɔ́bɔ nyé ai Éli, mǎn Tishbít, nâ: